Խոսելով Հայաստանի և ԱՄՆ-ի հարաբերությունների զարգացման հեռանկարի և ԵՏՄ-ի մասին՝ դիվանագետն ասաց, որ հայ-ամերիկյան հարաբերությունները զարգացել են անկախության ձեռքբերումից հետո բոլոր տարիների ընթացքում, սակայն խոսքը դրանց ուռճացման կամ այլ հարթակում մեր հարաբերությունների հաշվին զարգացման մասին չէ։ «Հայաստանը չի փոխել և չի պատրաստվում փոխել Ռուսաստանի տեղն իր արտաքին քաղաքական կողմնորոշումներում։ Ռուսաստանի հետ մեր ռազմավարական փոխհարաբերությունների մակարդակն անսասան է։ Ավելին, նոր կառավարությունն աշխատում է տնտեսական և հումանիտար ոլորտում մի քանի ծրագրերի իրականացման ուղղությամբ՝ այդ հարաբերությունները զարգացնելու համար։ Ինչ վերաբերում է Եվրասիական տնտեսական միության և ինտեգրացիոն այլ միավորումների (օրինակ՝ ՀԱՊԿ) շրջանակներում մեր պարտավորություններին, ապա այդ հարաբերություններին ոչինչ չի սպառնում։ Մենք, իրոք, գոհ ենք այդ բազմակողմանի փոխգործակցության մակարդակից և առավել սերտ ու խորը համագործակցության մեխանիզմներ ենք մշակում։ և մենք տնտեսության օրինակով ակնհայտորեն տեսնում ենք, թե ինչպես են զարգանում մեր առևտրային հարաբերությունները՝ 2017 թվականը վերջին երեք տասնամյակներում ռեկորդային էր Ռուսաստանի հետ առևտրաշրջանառությամբ։ Եթե խոսենք ԵՏՄ-ի մասին, ապա 2018թ․ հունվար-օգոստոս ամիսների արդյունքներով, անցյալ տարվա համեմատ, 22 տոկոս աճ է նկատվում։ Մենք հետագայում ևս զարգացնելու ենք այդ հարաբերությունները։ և ԵՏՄ մտնելիս մեր ստանձնած պարտավորություններն անսասան են։ Նույնը վերաբերում է ՀԱՊԿ-ին»,- ասել ղ Տողանյանը։